ജനങ്ങള്ക്ക് പണം നല്കി വോട് വാങ്ങി ടിആര്എസ് എം പി മാലോത് കവിതയ്ക്ക് 6 മാസം തടവ് നമ്ബള്ളി: 25.07.2021 വോടര്മാര്ക്ക് പണം നല്കി വോട് വാങ്ങിയെന്ന കുറ്റത്തിന് ടിആര്എസ് നേതാവും ലോക് സഭ എംപിയുമായ മാലോത് കവിതയെയും സഹായിയെയും പ്രത്യേക സെഷന്സ് കോടതി ശിക്ഷിച്ചു. ആറ് മാസം തടവാണ് കോടതി ശിക്ഷയായി വിധിച്ചിരിക്കുന്നത്. എന്നാല് ഹൈകോടതി മുന്പാകെ അപ്പീല് പോകാന് കോടതി കവിതയ്ക്കും സഹായിക്കും ജാമ്യം അനുവദിച്ചു. മഹാബൂബാബാദ് ലോക്സഭാംഗമാണ് കവിത. എംപിമാര്ക്കും എം എല് എമാര്ക്കും എതിരായ കേസുകള് കൈകാര്യം ചെയ്യുന്ന പ്രത്യേക സെഷന്സ് കോടതി അടുത്തിടെ പരിഗണിച്ച കേസുകളില് മൂന്നാമത്തേതാണിത്. ഇതാദ്യമായാണ് ഒരു സിറ്റിങ് എം പിയെ പ്രത്യേക സെഷന്സ് കോടതി ശിക്ഷിക്കുന്നത്. കഴിഞ്ഞ ലോക്സഭ തിരഞ്ഞെടുപ്പിലാണ് കവിതയ്ക്കെതിരെ വോട്ടര്മാര്ക്ക് പണം നല്കിയെന്ന ആരോപണം ഉയര്ന്നത്. 2019 ലെ പൊതുതെരഞ്ഞെടുപ്പില് തെരഞ്ഞെടുപ്പ് ഫ്ലൈയിംഗ് സ്ക്വാഡിന്റെ ഭാഗമായ റവന്യൂ ഉദ്യോഗസ്ഥര് എംപിയുടെ സഹായി ശൗകത് അലിയെ പിടികൂടിയിരുന്നു. ആളുകള്ക്ക് പണം വിതരണം ചെയ്യുന്നതിനിടെയായിരുന്നു ഇത്. ഒരാള്ക്ക് 500 രൂപ വെച്ചാണ് ശൗകത് അലി നല്കിയിരുന്നത്. ബര്ഗമ്ബഹാദ് പോലീസ് സ്റ്റേഷന് പരിധിയില് കവിതയ്ക്ക് അനുകൂലമായി വോട്ട് തേടുകയായിരുന്നു ശൗകത് അലി. കവിതയ്ക്ക് വേണ്ടിയാണ് വോട് തേടിയതെന്ന് അന്വേഷണത്തില് അലി സമ്മതിച്ചിരുന്നു. കേസില് അലി ഒന്നാം പ്രതിയും കവിത രണ്ടാം പ്രതിയുമാണ്.